### 18.    Beslutning om prioritering af §18-midler i 2019

**Åbent**

Sagsnr.: 326-2011-7814        J.nr.: 27.15.12           Dokumentnr.:
326-2018-152594

**Sagstype**

Beslutning.

**Resume og sagens baggrund**

Jævnfør Serviceloven §18 afsættes der årligt et beløb til at
understøtte frivilligt socialt arbejde i Kalundborg Kommune. Der udarbejdes
årligt prioriteringer for puljen, der beskriver målgrupperne.
Indstillingsudvalget og Frivilligrådet har drøftet prioriteringerne, og det
foreslås, at prioriteringerne for § 18 puljen 2018 fastholdes i 2019.

**Indstillinger**

Direktøren indstiller, at de gældende prioriteringer for §
18 puljen fastholdes i 2019.

**Behandling**

Ældre- og Sundhedsudvalget, Børn- og Familieudvalget, Socialudvalget,
Økonomiudvalget, Kommunalbestyrelsen.

**Sagsfremstilling**

Ifølge Servicelovens §18, skal kommunalbestyrelsen årligt
afsætte et beløb til støtte af frivilligt socialt arbejde. §18 puljen søges af
de frivillige sociale foreninger en gang årligt i oktober.

Indstilling til fordeling af § 18 midler foretages af Indstillingsudvalget
og Integrationsudvalget. Integrationsudvalget behandler §18 ansøgninger fra
foreninger med aktiviteter på integrationsområdet og Indstillingsudvalget de
øvrige ansøgninger. I 2018 er der afsat 333.200 kr. på integrationsområdet og 1.946.200
kr. til de øvrige områder.

Indstillingsudvalget udarbejder årligt et forslag til
prioritering af § 18 puljen. Indstillingsudvalget har på et dialogmøde med
Frivilligrådet d. 29. maj 2018, drøftet prioriteringer for § 18 puljen 2019.
Indstillingsudvalget foreslår, at de nuværende prioriteringer fastholdes, og
der ikke foretages nogen ændringer.

*Prioriteringer for § 18 puljen*

· Fortsættelse af eksisterende aktiviteter

· Iværksættelse af nye aktiviteter i forhold til prioriterede
målgrupper:

· Psykisk syge.

For eksempel etablering af
idrætstilbud, motionsgrupper, IT kurser, støtte til netværksdannelse og
aktiviteter i samarbejde med kommunale institutioner/tilbud.

· Handicappede.

For eksempel
handicappede som frivillige og aktiviteter i samarbejde med

kommunale
institutioner/tilbud.

· Misbrugere.

For eksempel etablering af
idrætstilbud, motionsgrupper, IT kurser, støtte til netværksdannelse og
aktiviteter i samarbejde med kommunale institutioner/tilbud.

· Børn med særlige behov.

For eksempel at blive hjulpet ind
i sociale fællesskaber (foreninger og lignende), mentorordninger, lektiecaféer,
motionstilbud og supplerende voksenstøtte (f.eks. en gruppe af pensionister) i
skoler og daginstitutioner.

· Aktiviteter på dagcenterområdet.

For eksempel åbne og primære
brugerdrevne dagcentre med tilbud målrettet svage ældre eventuelt i samarbejde
med plejecentre. Aktiviteter kan være:

interessegrupper/netværk,
motionsaktiviteter, samvær, gåture, oplæsning mv.

Kriterier for § 18 puljen er vedlagt som bilag til orientering.

**Økonomiske konsekvenser**

Ingen.

**Ældre- og Sundhedsudvalgets
møde den 6. august 2018:**

Godkendt.

**Børn- og Familieudvalgets møde
den 8. august 2018:**

Anbefales.

**Socialudvalgets møde den 9.
august 2018:**

Anbefales, idet Clavs Karlsen (A) stemte imod.

**Økonomiudvalgets møde den 22.
august 2018:**

Anbefales.

**Bilag**

|  |  |
| --- | --- |
| § 18 kriterier\_2018 | 326-2018-160097 |